
Atbildes uz jautājumiem.


Jautājums Nr.1.

Iepirkuma 3.pielikuma 2.punktā un Iepirkuma 4.pielikuma 1.11. punktā noteikts, ka elektroenerģijas cenā ir iekļautas balansēšanas pakalpojuma cena un balansēšanas pakalpojuma izmaksas. 

Saskaņā ar Sabiedrisko pakalpojumu regulēšanas komisijas (turpmāk - SPRK) 2013.gada 26.jūnija lēmumu Nr.1/4 “Tīkla kodekss elektroenerģijas nozarē”, sākot ar 2025.gada 1.jūliju tiek noteiktas divas jaunas komponentes: BPS nebalansa apgabalā patērētās elektroenerģijas daudzumu attiecināmā balansēšanas jaudas uzturēšanas cena un BPS absolūto summāro nebalansu attiecināmā balansēšanas jaudas uzturēšanas cena (abas kopā – Balansēšanas jaudas uzturēšanas izmaksas). 

Saskaņā ar iepriekš minēto SPRK lēmumu un SPRK 25.02.2025. skaidrojumu, kas pieejams šeit: https://www.sprk.gov.lv/events/balansesanas-jaudas-tirgus-cik-kuram-un-kapec-bus-jamaksa, šīs balansēšanas jaudas uzturēšanas izmaksas būs jāsedz visiem elektroenerģijas lietotājiem, tai skaitā arī jums. 

Izsludinātā Iepirkuma elektroenerģijas iegādes termiņš ir 01.05 .2025. – 30.04.2026., bet jaunās Balansēšanas jaudas uzturēšanas izmaksu komponentes ir jāpiemēro tikai sākot no 01.07.2025. un būtiskākais, ka šobrīd izmaksas ir zināmas un fiksētas tikai līdz 31.12.2025. (https://www.ast.lv/lv/content/regulesanas-sistemas-nebalansa-un-balansesanas-jaudas-uzturesanas-cenas). 

Turklāt jāņem vērā, ka 2026. gadā šo balansēšanas jaudas uzturēšanas izmaksu komponentu izmaksas tiks publicētas tikai šī gada oktobra mēnesī. Un arī pēc šī gada oktobra mēneša, saskaņā ar normatīvajiem aktiem, šīs izmaksas turpmāk tiks publicētas ik mēnesi par piegādes periodu 2 mēnešus uz priekšu. 

Ņemot vērā iepriekš minēto un neprognozējamās izmaksas plānotā piegādes līguma pēdējiem 4 mēnešiem, lūdzam sniegt skaidrojumu, kā un vai Iepirkuma piedāvājumā norādīt šīs papildus komponentes, kas jāpiemēro elektroenerģijas lietotājiem no 01.07.2025.

Atbilde Nr.1. 

Iepirkuma procedūra tiek veikta izmantojot dinamiskās iepirkumu sistēmas nosacījumus, kas ir iepriekš nostiprināti un izmantoti vairākos iepirkumu procesos. Līdz šim tirgotāju pienākums bija ierēķināt balansēšanas izmaksu riskus savā uzcenojumā, kam būtu jāsedz šī izmaksu pozīcija. Lielāko risku daļu (cenu riskus) uzņemas pasūtītājs. Tāpat kā līdz šim pasūtītājs ir sedzis visas balansēšanas izmaksas (tirdzniecības uzcenojumā) un to arī darīsim turpmāk, vienlaicīgi šīs iepirkuma sistēmas ietvaros nav paredzēts izdalīt balansēšanas izmaksas, kā atsevišķu izmaksu pozīciju. Jāņem vērā, ka balansēšanas izmaksu apjoms ir atkarīgs arī no katra tirgotāja portfeļa vadības un tāpēc ne vienmēr būs pilnībā attiecināms uz konkrētu patērētāju.

Jautājums Nr.2. 
Saskaņā ar iepirkuma tehnisko specifikāciju, Pircēja citu pasūtītāju objekti AS Sadales tīkls reģistrēti zem Rīgas valstspilsētas pašvaldības reģistrācijas numura.
Piedāvājuma sagatavošanai, lūdzam iesniegt uz šo iepirkumu attiecināmo objektu sarakstu, norādot objekta adresi, EIC kodu un/vai skaitītāja numuru, kā arī piederību iestādei.

Papildus lūdzam tehniskajā specifikācijā pievienotajam objektu sarakstam “Objektu, kuri ir pieslēgti pie citiem sadales sistēmas operatoriem”, katram objektam norādīt SSO piešķirto EIC kodu.

Atbilde Nr.2.
Pasūtītāja objektu aktuālo sarakstu ir iespējams iegūt Sadales tīkls datu sistēmā.

Ievadot pasūtītāja nosaukumu un reģistrācijas numuru pretendenta būs pietiekama informācija piedāvājumu sagatavošanai:

“RĪGAS VALSTSPILSĒTAS PAŠVALDĪBA;
Reģ. Nr. 90011524360.”

Jautājums Nr.3
Vai iepirkuma rezultātā tiks slēgts viens līgums, vai vairāki?

Atbilde Nr.4.
Līgumi tiks slēgti vairāki. 
Līgumus slēgs tehniskajā specifikācijā 1.punktā norādītie pircēji/pasūtītāji (*līgumslēdzēji (pasūtītāji) var mainīties pēc nepieciešamības.). 
